આ બેઠકમાં પ્રભારી સચિવ અનુરાધા મલ્લે જણાવ્યુ કે, સુરેન્દ્રનગર જિલ્લામાં સ્વતંત્રતા પર્વની ઉજવણી સાથે લોકાના વિકાસના કામોની ઉજવણી થાય તે રીતે ૬ દિવસ અગાઉથી વિવિધ કાર્યક્રમો યોજાશે. પરંતુ જિલ્લા પંચાયતના પ્રમુખ કલ્પનાબેન મકવાણા,ચોટીલાના ધારાસભ્ય ઋત્વિકભાઈ મકવાણા, અને પાટડીના ધારાસભ્ય નૌશાદભાઈ સોંલકી, ધ્રાંગધ્રાના પરષોત્તમભાઈ સાબરીયા સહિતના કોંગ્રેસના આલા આગેવાનોએ હાજરી ન આપી હતી. જ્યારે આ પદાધિકારીઓએ રાષ્ટ્રીય કાર્યક્રમનો ભગવાકરણનો આક્ષેપ કરતા વિવાદ ઉભો થયો છે.